pt gl gl gl gl gl it pt gl it gl pt en gl en pt ca pt gl pt gl en en ru ru en en fr en en sv fr de de fr fr fr sv en fr en ja fr de fr es nb fr de en en sv de de fr en fr it fr de en fr pt gl gl gl gl gl it pt gl it gl pt en gl en pt ca pt gl pt en en en pt en es pt es es es pt en es pt de es en en eo pt es es gl gl en de it cs hbs_lat pt pt pt es en de ca es pt es es hu gl it en ca en es ms pt pt pt en fr hu es sk es en es pt pt es en de ca es es gl war gl gl gl gl pt pt ja pt pt pt gl pt gl gl pt gl pt gl gl pt gl pt gl gl pt gl pt gl en fr en en en en pt en ja es pt gl ja es gl pt es pt es pt en ca en pt pt es pt pt pt en pt gl pt gl pt gl es gl gl pt pt it en en en en en en pt gl pt pt pt pt pt pt pt pt gl pt en pt pt pt pt pt en pt pt pt pt pt en en pt pt gl en en en en gl en en en en pt
Entrevista a Marcos Nine - Palavra Comum
Palavra Comum - Revista galega de artes e letras
Audiovisual Cinema Entrevistas Marcos Nine
– Palavra Comum: Que é para ti o cinema e o trabalho audiovisual?
– Marcos Nine: Esencialmente un medio de expresión. Serve para contar historias, para transmitir ideas, para informar, para distraer, para reflexionar… Pero con independencia de todo iso, para min é a principal maneira que teño de proxectarme a min mesmo. O cinema converteuse no medio que me permite canalizar os meus sentimentos e que cobren forma, ó tempo que serve como testemuño dun determinado momento.
– Palavra Comum: Como entendes o processo de criação artística?
– Marcos Nine: Existen un monte de respostas tópicas a esta pregunta e creo que todas son “correctas”. A min gústame a idea de “procura”. Crear significa ir na procura dalgo. Ás veces intúes o que, pero o máis estimulante é atopar algo diferente ó que estabas a buscar. Tamén me interesa a idea de “camiño cara ningures”. Tendemos sempre a poñernos “metas”, pero a realidade na creación é que as metas son un ente ficticio. Nunca chegas a ningures, unha vez cres que alcanzas un resultado desexado, daste conta de que existe todo un mundo máis alá de onde ti estás.
E xa de xeito máis persoal, considero a creación como unha especie de deconstrución da realidade. Para min é moi importante realizar un proceso de abstracción da realidade, chegar á esencia do que quero dicir e a partires daí reconstruír de novo. Penso que unha das grandes cualidades que debe posuír calquera creador é a capacidade de illamento mental que che permita abstraerte de tódalas interferencias exteriores e operar desde aí.
– Palavra Comum: Qual consideras que é -ou poderia ser- a relação entre o cinema e outras artes (literatura, música, etc.)?
– Marcos Nine: Está claro que nese aspecto en Galicia temos unha carencia de sinerxias entre as distintas artes. De entrada hai que rachar con certa visión elitista que considera que existen unhas artes “maiúsculas” e outras menores e a partires daí fomentar o contacto entre disciplinas. Non me gusta a idea dos compartimentos estanco, e pensar que existen moitas artes diferentes. Considero que existe a arte como concepto xenérico, ó igual que a cultura, e que as disciplinas son medios de aproximación á arte. Nese sentido carece de importancia se o fas a través da literatura ou da pintura, porque o importante é a obra e non o formato. Creo que deberíamos fomentar a hibridación en tódolos sentidos.
– Palavra Comum: Quais são os teus referentes (num sentido amplo)? Quais deles achas que não são (ainda) suficientemente (re)conhecidos?
– Marcos Nine: Cústame poder dicir referentes concretos porque creo que os autores somos “seres referenciais” no sentido en que todos nós, con independencia de manifestar unha tendencia consciente cara unhas formas ou estilos, somos froito da influencia que exercen sobre nós tódalas obras que “consumimos”. A música, os libros, as imaxes, en moitos casos ata é posible non coñecer ós autores, ou manifestar a súa influencia de forma inconsciente, pero o certo é que están aí, presentes na túa obra do mesmo xeito que está presente a época na que che toca vivir.
Se nos circunscribimos ó ámbito da conciencia considero que no cinema o expresionismo alemán representa a excelencia á hora de narrar con imaxes e a montaxe soviética, representada en nomes como Vertov, Pudovkin ou Einsenstein é o xerme da linguaxe audiovisual. En ambos casos, as obras parécenme fontes das que aprender e de descubrimento permanente. Fóra destes exemplos, admiro profundamente a Chris Marker, máis alá dos seus filmes, admíroo intelectualmente e pola súa capacidade para metamorfosearse constantemente a medida que van cambiando os tempos. Admiro ós grandes narradores sexa cal sexa a súa disciplina, Lubitsch no cinema, Dostoievski na literatura, Alan Moore no comic, etc. E o gran referente dentro do cinema galego foi José Ernesto Díaz-Noriega “JEDN”, que foi a persoa que me rachou tódolos esquemas e prexuízos que podía ter á hora de facer filmes. Creo que a súa figura nunca vai estar recoñecida como debería así que me sinto especialmente afortunado por ter coñecido a súa obra e poder traballar con ela.
– Palavra Comum: Que caminhos (estéticos, de comunicação das suas criações à sociedade, etc.) estimas interessantes para o audiovisual hoje -e para a cultura, em geral-?
– Marcos Nine: Creo que estamos nun proceso de “alfabetización audiovisual”. Pasamos dunha era onde a expresión estaba dominada pola palabra e estamos mudando cara outra onde a expresión comeza a ser dominada pola imaxe. Por tanto considero que precisamos con urxencia traballar na didáctica audiovisual. Por outra banda, creo que estamos no momento de comezar a explotar o valor testemuñal que ten o audiovisual. Neste momento estamos en condicións de comezar a construír o que será a nosa memoria futura, por tanto non só resulta primordial crear obras senón traballar na procura do material xa existente, almacenalo, clasificalo e poñelo ó servizo das persoas. Se como pobo non creamos unha memoria visual de nós mesmos, a nosa cultura correrá serios riscos a medio-longo prazo.
– Palavra Comum: Que perspectiva tens sobre o estado actual do cinema aqui, e que conexões encontras com outros espaços culturais (Lusofonia, etc.)?
– Marcos Nine: O cinema galego actual atópase no mellor momento da súa historia. Esto é así porque nunca antes existiron tantos autores, con propostas que van desde o cinema máis estandarizado ó máis radical, e que están a ter unha gran repercusión máis alá das nosas fronteiras.
En canto ás conexións co mundo da lusofonía, atopámonos como en moitos outros casos cun problema político. Para que existan espazos de confluencia entre Galicia e o mundo lusófono debe fomentarse a existencia deses espazos. En caso contrario, o que nos atopamos son casos puntuais que teñen que ver con accións persoais. Con respecto ó cinema podo poñer varios exemplos. O pasado ano nas Xociviga do Carballiño convidouse a directores de Festivais de cine portugueses e proxectáronse filmes de Portugal, desde A manhã submersa de Lauro António a unha retrospectiva de curtametragems do Festival de Évora. Con posterioridade, a raíz diso, eu estiven convidado no Bragacine onde se puido ver unha obra miña e O Apóstolo de Fernando Cortizo e ambas resultaron premiadas. No Curtocircuito do ano pasado presentouse o proxecto Porto Post-Doc e na súa primeira edición contou cun foco de Novo Cinema Galego. Lois Patiño traballou nunha obra producida polo Festival de Vila do Conde. A Mostra de cinema periférico (S8) adica a súa edición 2015 ó cinema experimental brasileiro. Quero dicir con todo isto que a vontade por parte dos autores e dos eventos cinematográficos que hai en Galicia, existe, o problema é que se non hai unha vontade política de establecer mecanismos de colaboración, todo queda reducido ás iniciativas persoais e así é extremadamente complicado que chegue a consolidarse nada.
– Palavra Comum: Que projetos tens e quais gostarias chegar a desenvolver?
– Marcos Nine: Estou a traballar nun proxecto multidisciplinar que xoga coa idea do test de Rorschach. O primeiro paso é unha exposición titulada “Atmósferas para un cambio educativo” que se inaugura na Normal de Coruña o 14 de maio. Aí teño montada unha instalación da que estou especialmente contento e que me permitiu xogar coa linguaxe do espazo fora da pantalla. É un proxecto que se centra na formación da personalidade e sobre todo da percepción da imaxe, de como ante imaxes que se caracterizan pola abstracción tendemos a buscar elementos recoñecibles e a reinterpretala non polo que a imaxe é senón por como nós somos.
– Palavra Comum: Que achas de Palavra Comum? Que gostarias de ver também aqui?
– Marcos Nine: Gústame moito. Creo que entronca directamente coa idea de punto de encontro entre creadores que demandaba antes cando falaba da falta de sinerxias. Serve para saber “de que pao vamos”. O que máis me gostaría ver son mostras de obras dos autores que participamos. Agora mesmo en internet existe sobredose de información e precisamos lugares que nos orienten sobre onde atopar a información que nos interesa. Nese sentido creo que as publicacións online non só deberían servir para que os autores nos expresemos senón para que ademais amosemos o que facemos.
(Galiza) Ramiro Torres nasceu na Corunha no 1973 e estudou Graduado Social. Tem publicado poemas na revista 'Poseidónia' e 'Agália', assim como no blogues 'A fábrica' e 'A fábrica da preguiça'. Inaugurou as edições do Grupo Surrealista Galego com o seu livro "Esplendor Arcano".
You might also like
* Cinema Entrevistas Roi Fernández Tiago Alves Costa
Entrevista | Roi Fernandez: “Caminhar é um acto profundamente político”
* Entrevistas Francisco Castro
Entrevista | Francisco Castro: “Facer cultura en galego implica moitas veces instalarse na precaridade”
* Clara Vidal Entrevistas Poesia
Entrevista | Clara Vidal: “Eu constrúo ausencias”
Alexandre Brea Rodríguez | REM
Posted On 18 Setembro, 2021 Palavra Comum 0
Alexandre Brea Rodríguez: poema REM com a colaboração de Álvaro Toimil na parte gráfica do video.
Afectos de Carla Carbatti, José António Lozano e Luís Filipe Sarmento no Raias Poéticas 2018
Posted On 23 Junho, 2018 Palavra Comum 0
Afectos de Carla Carbatti, José António Lozano e Luís Filipe Sarmento no Raias Poéticas 2018: A Revista Palavra Comum foi …
10 poemas do livro “Enfermaria” de Ana Paula Jardim
30 Setembro, 2022 0
APRENDIZAGEM | Artur Alonso Novelhe
27 Setembro, 2022 0
Projecto Planta I Malvada Associação Artística
16 Setembro, 2022 0
Adeus, ti, Ponte Nafonso I por Ramón Blanco
6 Setembro, 2022 0
O seu endereço de email não será publicado. Campos obrigatórios marcados com *
Notify me of follow-up comments by email.
Notify me of new posts by email.
Este site utiliza o Akismet para reduzir spam. Fica a saber como são processados os dados dos comentários.
Entrevista | Luís Osório: “Os artistas, pela primeira vez desde há pelo menos três séculos, não estão na vanguarda do pensamento”
Afonso Cruz, uma escolha fresca e proteica
Entrevista | Ugia Pedreira: “A música salvou-me desde nena”
GALEGO-PORTUGUÊS – da teoria à prática
Escrever o cansaço incansável: Žižek Vai ao Ginásio
O tempo das “Não-Coisas”. E o uso excessivo das redes sociais segundo Byung-Chul Han
Entrevista | Jaime Rocha: “O olhar do poeta é o primeiro e o último possível”
Entrevista | Gonçalo M. Tavares: “A Literatura parte da perversão”
Palavra Comum ~ Revista galega lusófona de artes e letras
Entrevista | Luís Osório: “Os artistas, pela primeira vez desde há pelo menos três séculos, não estão na vanguarda do pensamento”
Afonso Cruz, uma escolha fresca e proteica
Entrevista | Ugia Pedreira: “A música salvou-me desde nena”
GALEGO-PORTUGUÊS – da teoria à prática
Escrever o cansaço incansável: Žižek Vai ao Ginásio
Subscrever Blog via email
Indique o seu endereço de email para subscrever este site e receber notificações de novos artigos por email.
Revista Palavra Comum - © COPYRIGHT 2018 PALAVRACOMUM.COM
Share stories you like to your friends
Utilizamos cookies para melhorar a sua experiência no nosso website. Ao navegar neste website está a concordar com a nossa política de cookies.Continuar Saber mais
Privacidade & Política de Cookies
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.